13.9.2009 Jurnalul Oficial al Uniunii Europene L 242/21 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 11 februarie 2009 privind ajutorul de stat C 55/07 (ex NN 63/07, CP 106/06) pus în aplicare de Regatul Unit al Marii Britanii şi Irlandei de Nord — Garanţia acordată de autoritățile britanice pentru BT [notificată cu numărul C(2009) 685] (Numai textul în limba engleză este autentic) (Text cu relevanță pentru SEE) (2009/703/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile în temeiul dispozițiilor respective (!) și având în vedere observațiile acestora, întrucât: (1) Prezentul caz vizează un ajutor de stat pus în aplicare de Regatul Unit al Marii Britanii și Irlandei de Nord (denumit în continuare „Regatul Unit”) în favoarea între- prinderii BT ple (denumită în continuare „BT” în absența unor indicaţii contrare). BT este o societate pe acţiuni înregistrată în Anglia și în Țara Galilor. British Telecom- munications plc este o filială deținută integral de BT Group plc, care include efectiv toate activitățile şi activele grupului BT. Succesoare a corporației de drept public British Telecommunications, aceasta a fost constituită în Anglia și în Țara Galilor ca o societate pe acţiuni, deţinută integral de Guvernul Regatului Unit, în urma Legii privind telecomunicațiile din 1984. În perioada noiembrie 1984-iulie 1993, Guvernul Regatului Unit și-a vândut toate acţiunile deţinute la British Telecommunications ple prin trei oferte publice. () JO C 15, 22.1.2008, p. 8. 1. ASPECTE PROCEDURALE La 26 aprilie 2006, unul dintre concurenții BT, care a solicitat păstrarea confidențialității, a înaintat o plângere împotriva unei garanții acordate BT de către ministerul britanic („garanție acordată de autoritățile britanice”). Prin e-mailurile din data de 24 mai 2006 şi 22 iunie 2006, acest concurent a furnizat Comisiei informații supli- mentare privind schema de ajutor. La 18 mai 2006, Comisia a transmis o solicitare de informații autorităților din Regatul Unit, care au răspuns prin scrisoarea din data de 18 iulie 2006. La 21 decembrie 2006, Comisia transmis o solicitare suplimentară de informații. După o prelungire a termenului-limită, autoritățile din Regatul Unit au răspuns prin scrisoarea din data de 27 februarie 2007. La 26 martie 2007, a fost organizată o reuniune cu avocații care reprezintă administratorii Regimului de pensii al BT („RPBT”) la cererea autorităților britanice. Informaţii suplimentare au fost transmise prin e-mail la data de 10 mai 2007. La 10 mai 2007, Comisia a transmis o solicitare de informații autorităților din Regatul Unit. După o prelungire a termenului-limită și o reuniune care a avut loc la 11 iunie 2007, autoritățile din Regatul Unit au răspuns prin scrisoarea din data de 19 iunie 2007. Prin scrisoarea din data de 3 august 2007, Comisia a solicitat informații suplimentare. După o prelungire a termenului-limită, autoritățile din Regatul Unit au răspuns prin scrisoarea din data de 3 octombrie 2007.